Luettelo televisiosarjan Kotiin takaisin jaksoista
Jaksot > Kolmas tuotantokausi (2015)

Ash Parkista muuttanut Elizabeth etsii uutta sisältöä elämäänsä Sydneyssa. Anna huomaa, että elämä maanviljelijän vaimona ei suju niin kuin rakkausromaaneissa varsinkin, kun Gino haluaa pitää etäisyyttä muihin Bligheihin. Olivian ja Jamesin avioliitto on paineen alla. Ampumavälikohtaus saa Georgen miettimään mikä on tärkeintä elämässä ja päättää lähteä politiikkaan. Blighien vaikutusvaltainen tuttava Sir Richard väläyttää, että sopiva vaimo parantaisi hänen mahdollisuuksiaan tulla valituksi, ja Regina näkee tilaisuutensa tulleen. Carolyn saa töitä Sir Richardin lehdestä, mikä vaikuttaa myös hänen ja Jackin suhteeseen. Sarah kipuilee tunteidensa ja avioliiton tuomien velvollisuuksien välillä saadessaan tietää olevansa raskaana.
| Jakso | Nimi | Ensiesitys Australiassa | Ensiesitys Suomessa | Katsojia (Australia; milj> ) | Katsojia (Suomi) |
| --- | --- | --- | --- | --- | --- |

| 3x01 (24) | Rakkauden tähden / The Things We Do for Love |  27. syyskuuta 2015 |  18. marraskuuta 2016 | 0,15 | 769 000 |
Haavoittunut George kiidätetään sairaalaan Sydneyyn. Regina kertoo Sarahille varmistavansa, että René saa kuolemanrangaistuksen murhasta, jos George ei jää henkiin. Uutta elämää aloitteleva Elizabeth joutuu palaamaan saatuaan tiedon tapahtumista. Anna kertoo Ginolle Jamesin homoseksuaalisuudesta ja järkyttyy tämän reaktiosta. James ja tohtori Henry Fox (Tim Draxl) viettävät yhteisiä hetkiä sairaalassa. Olivia palkkaa sisäkön, Rosen. Sarah voi huonosti ja Jack epäilee hänen olevan raskaana.

| 3x02 (25) | Malja elämälle! / L'Chaim, to Life |  4. lokakuuta 2015 |  21. marraskuuta 2016 | 0,15 | 778 000 |
George aikoo lähteä politiikkaan ja järjestää asian kunniaksi päivällisen, johon hän kutsuu vanhan ystävänsä Sir Richard Bennettin, joka osoittautuu myös Reginan vanhaksi tutuksi. Richardin mielestä leskeksi jäänyt George parantaisi mahdollisuuksiaan tulla valituksi vaaleissa, jos tämä ottaisi uuden vaimon. James ja Olivia pyytävät Annaa ja Ginoa lapsensa kummeiksi, mutta Gino ei voi vieläkään hyväksyä Jamesin suuntautumista. Raskaus tuo Sarahille vanhat keskitysleirimuistot pintaan ja hän suunnittelee aborttia kertomatta muille raskaudesta. Renén terveys heikkenee.

| 3x03 (26) | Kaukana jossain / Somewhere Beyond the Sea |  11. lokakuuta 2015 |  22. marraskuuta 2016 | 0,15 | 705 000 |
Elizabeth aloittelee uutta elämäänsä Sydneyssä ja tutustuu seurapiireissä Douglas Goddardiin, jonka sotaveteraanien tukikeskuksessa hän käy vapaaehtoistyössä. George aavistaa, että Jack on Annan biologinen isä. Gino haluaa ryhtyä viininviljelijäksi Toscanan-setänsä tavoin. Carolynin taiteilijaystävä Lloyd Ellis Parker saapuu maalaamaan perhepotrettia Bligheistä ja yllättäen suutelee Oliviaa.

| 3x04 (27) | Suuret unelmat / Too Old to Dream |  18. lokakuuta 2015 |  23. marraskuuta 2016 | 0,17 | 748 000 |
Sir Richard tarjoaa Carolynille taidekriitikon pestiä lehdestään, joskin Elizabeth epäilee, että Carolynin liberaaleista näkemyksistä ei pidetä. Olivia hätääntyy, kun Georgie ei ole omassa sängyssään, ja lopulta vauva löytyy Rosen vierestä. Sarah ei pysty aborttiin ja nuori tyttö, joka on kuolemaisillaan laittoman abortin jälkikomplikaatioihin, ottaa häneen yhteyttä. Sarah kertoo Renélle odottavansa toisen miehen lasta.

| 3x05 (28) | Varjoissa / Living in the Shadow |  25. lokakuuta 2015 |  24. marraskuuta 2016 | 0,17 | 757 000 |
Elizabeth ja Douglas lähentyvät yhteisellä päivälliselle. Anna kertoo Olivialle lukeneensa Andrew'n kirjeen ja tietävänsä vauvan vaihtamisesta. Parisuhteen ongelmat ajavat Olivian Lloydin syliin. Ginolla on rahavaikeuksia. Jack ja Sarah matkustavat Sydneyyn tekemään lopun laittomasta aborttiklinikasta, joka johti nuoren tytön kuolemaan. Carolyn tekee lehteen kirjoituksen naisesta, jolla ei ole ystäviä ja joka haluu tietyn miehen rahoineen, ja saa Reginan raivonpartaalle.

| 3x06 (29) | Yön kuumuudessa / In the Heat of the Night |  1. marraskuuta 2015 |  25. marraskuuta 2016 | 0,17 | 764 000 |
Sarahin kunto huononee raskauden myötä ja George epäilee, että Sarah jättää jotain kertomatta. Olivian hairahdus paljastuu Jamesille, jolloin James hakee lohtua Henryn luota. Rose uskoo, että Blighien vauva on hänen synnyttämänsä ja kaappaa vauvan. Elizabeth jatkaa työskentelyä veteraanien tukikeskuksessa.

| 3x07 (30) | Isien synnit / The Sins of the Father |  8. marraskuuta 2015 |  28. marraskuuta 2016 | 0,20 | 775 000 |
George on saanut tietää tulevansa isäksi lapselle, jonka Sarah aikoo kasvattaa Renén kanssa, mikä herättää Georgessa muistoja hänen omasta lapsuudesta ja isästään. Aivovammainen René haluaa leikkaukseen ollakseen hyvä isä ja aviomies, mutta leikkaus voi viedä hänen henkensä. Regina epäilee Henryn ja Jamesin välillä olevan jotain ja aikoo käyttää tilannetta hyödykseen. Carolyn kutsuu Sir Richardin luokseen keskustelemaan työasioista, joka käy juovuspäissään hänen päällensä.

| 3x08 (31) | Kunnes kuolema erottaa / Til Death Do Us Part |  15. marraskuuta 2015 |  29. marraskuuta 2016 | 0,18 | 767 000 |
Ash Parkissa juhlitaan vauvan ristiäisiä. Annan ja Ginon viinitarha on vaikeuksissa, ja Anna saa tietää että he ovat veloissa. René menee leikkaukseen. George ehdottaa Reginalle järkiavioliittoa vaalikampanjan vuoksi, ja Regina haluaa naimisiin ennen kuin tieto Renén leikkauksen lopputuloksesta leviää.

| 3x09 (32) | Surun murtama / The Mourners' Kadish |  22. marraskuuta 2015 |  30. marraskuuta 2016 | 0,17 | 756 000 |
George aikoo mennä Renén hautajaisiin mutta Regina ei pidä ajatuksesta. Regina saa tietää syntymättömästä lapsesta ja päättää viimein saada Georgen pauloihinsa. Annan ja Ginon liitto alkaa rakoilla rahavaikeuksien ja Annan julkaisemattoman romaanin myötä. Douglas liehittelee Elizabethia.

| 3x10 (33) | Kuolematon rakkaus / The Love Undeniable |  29. marraskuuta 2015 |  1. joulukuuta 2016 | 0,16 | 783 000 |
George herää Reginan viereltä tämän huumattua hänet. Regina tajuaa Georgen yhä rakastavan Sarahia ja yrittää saada Sarahin päiviltä. Elizabeth suunnittelee matkaa Douglasin kanssa, mutta terveys reistailee. Anna saa kirjeen kustantamolta, joka haluaa julkaista hänen kirjansa. Carolyn avautuu Jackille kokemuksistaan Sir Richardin kanssa. Jamesin ja Olivian avioliitto rakoilee jälleen, kun James saa tietää että Georgie ei ole ehkä hänen lapsensa ja viettää yön Henryn kanssa.